Diari Oficial de la Generalitat Valenciana


Sumari del DOGV 5946, del 03-02-2009 (2009/891)

ORDE de 12 de gener de 2009, de la Conselleria de Educació, per la qual es convoca el procés per a la constitució de consells escolars municipals de la Comunitat Valenciana, en aplicació del Decret 111/1989, de 17 de juliol, del Consell de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5946

Data del DOGV
:   03-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/891


Data del document
:   12-01-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * Consell Escolar
    * administració local
    * democratització de l'educació

ORDE de 12 de gener de 2009, de la Conselleria de Educació, per la qual es convoca el procés per a la constitució de consells escolars municipals de la Comunitat Valenciana, en aplicació del Decret 111/1989, de 17 de juliol, del Consell de la Generalitat Valenciana. [2009/891]  
El Decret 111/1989, de 17 de juliol, del Consell de la Generalitat Valenciana, establix la regulació dels consells escolars territorials i municipals en compliment dels articles 10 i 15 del Text Refós de la Llei de Consells Escolars de la Comunitat Valenciana, aprovat pel Decret Legislatiu de 16 de gener de 1989, del Consell de la Generalitat Valenciana. En la disposició final primera, és autoritzat el conseller de Cultura, Educació i Esport a dictar las disposicions necessàries per a la seua aplicació.  
La Orde de 3 de novembre de 1989, de la Conselleria de Cultura, Educació i Ciència, regula el procediment per a la constitució dels consells escolars municipals de la Comunitat Valenciana, en desplegament del Decret 111/1989, de 17 de juliol, del Consell de la Generalitat Valenciana.  
Conclòs el mandat dels consells escolars, és procedent dictar les normes que impulsen la renovació d'estos òrgans col·legiats.  
En virtut d'això, i a proposta de al Secretaria Autonòmica d'Educació,  
ORDENE  
Convocar el procés per a la constitució de consells escolars municipals de la Comunitat Valenciana d'acord amb l'article 8, punt 1, de l'Orde de 3 de novembre de 1989, de la Conselleria de Cultura, Educació i Ciència, per la qual es regula el procediment per a la constitució dels consells escolars municipals de la Comunitat Valenciana, en desplegament del Decret 111/1989, de 17 de juliol, del Consell de la Generalitat Valenciana.  
DISPOSICIONS FINALS  
Primera  
S'autoritza la Secretaria Autonòmica d'Educació de la Conselleria d'Educació, perquè dicte les resolucions necessàries per a l'aplicació i el desplegament de la present orde.  
Segona  
Esta orde tindrà efecte des de l'endemà de la publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà recórrer potestativament en reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la Conselleria d'Educació en el termini d'un mes a comptar des de l'endemà de la publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
València, 12 de gener de 2009  
El conseller d'Educació,  
ALEJANDRO FONT DE MORA TURÓN